kardosdrur/scandi-wiki huggingface dataset:
Nordmarken (Læsø)

Nordmarken er et fredet område langs nordkysten af Læsø . Det er et område fra kysten og et par hundrede meter ind i baglandet 
fra Østerby Havn og 4 km vestover, i alt 51. hektar, der blev fredet i 1963. 

Landskabet oven for kysten er en stenslette, som er sparsomt bevokset med lyng- og revlingpuder samt forskellige laver, heriblandt flere sjældne arter. 

Stranden er ren strandsand mod vest, men bliver gradvist mere stenet mod øst. Landhævningen har skabt en 6-10 m høj eroderet kystskrænt, som rummer mange geologiske informationer. Ved Banstens Bakke finder man i selve strandfladen yoldialer fra den senglaciale periode. De mange sten i strandkanten er skyllet ud fra leret. I klinten ses sandlag, som oprindeligt er aflejret på havbunden, men som nu, med hjælp fra landhævningen og haverosionen, er blevet blottede. Desuden ses strandvoldsdannelser og flyvesand i klintprofilen.

Det fredede areal indgår i habitatområde og Natura 2000 -område nr. 10 Holtemmen, Højsande og Nordmarken.

Kilder og henvisninger
Om fredningen på fredninger.dk
 Naturplanen 2016-2021

Fredede arealer i Danmark
Læsøs geografi
Lolland-Falster Lovestorm

Lolland-Falster Lovestorm er en lokal folkebevægelse, der oprindeligt startede som en reaktion mod TV 2-serien På røven i Nakskov.

Initiativet blev igangsat af kvindenetværket Quality Lolland-Falster 19. april 2015 med det formål at fremhæve de positive aspekter ved Lolland og Falster. Facebookgruppen, der bærer bevægelsens navn, fik på de fire første dage i 2015 over 20.000 medlemmer. I 2020 har gruppen over 31.000 medlemmer, og har skaffet bedre omtale af Lolland-Falster.

Siden december 2016 er arbejdet blevet varetaget af foreningen "Lolland-Falster Lovestorm" (oprindeligt ”Sammen om Lolland-Falster”), hvor Kirsten Sydendal er formand.

Organisationens arbejde 
Lolland-Falster Lovestorm har især fokus på de positive og konstruktive historier fra området. Formidlingen sker gennem borgere og gæster i landsdelen. Omdrejningspunktet er foreningens website og - i særlig grad - Facebookgruppen med navnet "Lolland-Falster Lovestorm". Disse platforme drives på frivillig basis.

Organisationen samarbejder med såvel erhvervsvirksomheder, borgergrupper, medier, foreninger, netværk og landsdækkende organisationer.

Blandt de konkrete arrangementer, som Lolland-Falster Lovestorm har stablet på benene, er en høring på Christiansborg i foråret 2016. Formålet var at skabe et folkeligt pres for igangsættelsen af byggeriet af den nye Storstrømsbro. 1. juli 2016 besluttede Folketinget at arbejdet skulle igangsættes i 2017/2018.

Flere folketingspolitikere har udtrykt deres støtte til Lolland-Falster Lovestorm.

Anerkendelser 
Lolland-Falster Lovestorm og frontfiguren Kirsten Sydendal har modtaget flere lokale og nationale priser, deriblandt Lollandfondens Kulturpris.

Desuden blev ordet "lovestorm" i 2015 kåret som årets ord af Dansk Kommunikationsforening.

Ordet "lovestorm" blev optaget i Den Danske Ordbog i marts 2019.

Referencer

Eksterne henvisninger 
 hjemmeside
 Facebookgruppe

Litteratur 
 Lise Ravnkilde (2017): Lovestormen fra Lolland-Falster, 
 Karen Lumholt og Tyge Mortensen (2018): Fremtidens fællesskaber - (med kapitel om Lolland-Falster Lovestorm),  

Lovestorm
Sociale bevægelser
Foreninger fra Danmark
Etableret i 2015
Lolland Kommune
Guldborgsund Kommune
The Crow

The Crow er en amerikansk actionthriller og fantasyfilm fra 1994 og er instrueret af Alex Proyas. Hovedrollen som "The Crow" spilles af Brandon Lee, mens andre centrale roller spilles af Ernie Hudson, Anna Levine, Michael Wincott, David Patrick Kelly og Ling Bai. Manuskript er baseret på James O'Barrs tegneserie med samme titte fra 1989. Filmen regnes som en kultfilm og fik meget opmærksomhed på grund af at hovedrolleindehaveren (Brandon Lee) døde under indspillingen.

Medvirkende 
 Brandon Lee som Eric Draven
 Ernie Hudson som Albrecht
 Michael Wincott som Top Dollar
 David Patrick Kelly som T-Bird
 Angel David som Skank
 Rochelle Davis som Sarah
 Bai Ling som Myca
 Lawrence Mason som Tin Tin
 Michael Massee som Funboy
 Bill Raymond som Mickey

Kilder

Eksterne henvisninger 
 

Film baseret på tegneserier
Kultfilm
Thrillerfilm fra USA
Amerikanske film fra 1994
Actionfilm fra USA
Fantasyfilm fra USA
Film om Halloween
Bankerot (flertydig)

Bankerot kan henvise til:

 Bankerot – dansk lovsprog sjældent brugt udtryk for en stats konkurs eller fallit
 Bankerot (film) – dansk kortfilm fra 1912
 Bankerot (film fra 1918) – amerikansk stumfilm fra 1918
 Bankerot (tv-serie) – dansk tv-serie produceret af Danmarks Radio
Elias Boudinot

Elias Boudinot (født 1802, død 22. juni 1839), oprindeligt Gallegina Uwati [ᎦᎴᎩᎾ ᎤᏩᏘ], også kendt som Buck Watie var et medlem af en fremtrædende cherokee-slægt i begyndelsen af 1800-tallet i det, der nu er Georgia. Hans cherokee-navn betyder enten 'rådyrhan' eller 'kalkun'. Han gik på en missionærskole i Connecticut og blev en af flere ledere, der troede på, at akkulturation var afgørende for cherokesernes overlevelse. Han havde en betydelig indflydelse i perioden op til forflytningen til Indianerterritoriet. I 1828 blev Boudinot redaktør af avisen Cherokee Phoenix, den første avis udgivet af oprindelige folk i USA. Avisen udkom i både en engelsk- og en cherokee-sproget udgave for at demonstrere cherokesiske bedrifter og for at opbygge en enhed inden for cherokee-folket, mens det var under pres for at blive forflyttet af den amerikanske regering. 

I 1826 ægtede Elias Boudinot Harriet R. Gold, datter af en prominent New England-familie fra Cornwall (Connecticut). Han mødte hende, mens han studerede på missionsskolen i byen. Skønt hans fætter, John Ridge, året forinden ligeledes havde giftet sig med en kvinde af europæisk afstamning, var Boudinots giftermål kontroversielt og mødte modstand fra mange af byens beboere. I 1825 havde cherokesernes nationalråd besluttet, at efterkommere efter cherokee-fædre og hvide mødre blev opfattet som hørende til cherokee-folket. Boudinot-parret flyttede derfor tilbage til hans hjemstavn og bosatte sig i New Echota, hvor de fik seks børn.

Boudinot troede på, at forflytningen var uundgåelig. Han og andre ligesindede underskrev New Echota-aftalen i 1835, men den blev ikke underskrevet af overhøvdingen, John Ross, og der var modstand mod aftalen i store dele af stammen. Året efter blev stammen tvunget til at rømme deres område og flytte mod vest.

Efter hans hustrus død i 1836 flyttede Boudinot til Indianerterritoriet. Han og tre andre af lederne fra aftaletilhængerne blev myrdet i juni 1839 af medlemmer af Ross-tilhængerne. Hans forældreløse børn blev derpå sendt til hans svigerforældre i Connecticut, hvor de kom til at gå i skole. Hans søn, Elias Cornelius Boudinot, vendte efter at være blevet uddannet igen vestpå og bosatte sig i Fayetteville (Arkansas), hvor han blev advokat. Han var også aktiv i politik hos cherokee-folket og i det Demokratiske Parti.

Referencer

Eksterne henvisninger 

 Cherokee Phoenix, officiel hjemmeside 
 

Cherokeestammen
The Crow: City of Angels

The Crow: City of Angels er en amerikansk actionthriller og fantasyfilm fra 1996 og er instrueret af Tim Pope.

Medvirkende 
 Vincent Pérez som Ashe Corven/The Crow
 Mia Kirshner som Sarah
 Richard Brooks som Judah Earl
 Thuy Trang som Kali
 Iggy Pop som Curve
 Thomas Jane som Nemo
 Vincent Castellanos som Spider Monkey
 Eric Acosta som Danny
 Beverley Mitchell som Grace
 Ian Dury som Noah
 Tracey Ellis som Sybil
 Alan Gelfant som Bassett
 Deftones som dem selv

Eksterne henvisninger 
 

Spøgelsesfilm
Thrillerfilm fra USA
Amerikanske film fra 1996
Actionfilm fra USA
Science fiction-film fra USA
Comanche

Comanche-folket er et oprindelig amerikansk folkeslag af sydlige prærieindianere, som engang styrede et enormt stort territorie kaldt for Comancheria, der spændte over adskillige sydlige amerikanske og mexicanske stater fra New Mexico, Colorado, Oklahoma, Kansas og Texas til Chichuahua-delstaten i Mexico. 
Deres føderalt anerkendte stamme hedder i dag Comanche Nation og har hovedsæde i Lawton i Oklahoma.

Comanche var et talrigt folkeslag af jægere-samlere, der gik over til hestekulturen efter kontakten med europæiske erobrere. Der anslås, at der kunne have været omkring 45.000 comanche sidst i det 18. århundrede. 

Comanche var det dominerende folkeslag i de sydlige præriesletter, hvor de underlagde sig andre oprindelige folkeslag og solgte dem som krigslaver til spanske og mexicanske erobrere. De indfangede også tusindvis af spanske, mexicanske og amerikanske kolonister og erobrere.

Comanche adskilte sig som selvstændig gruppe fra shoshone-folket i Wyoming omkring år 1700, hvor de fik fat i heste fra pueblo indianere efter Pueblo-revolutionen. Comanche adskilte sig og opbyggede sit betragteligt store territorie ved hjælp af heste, som gav dem strategisk og logistisk forspring i forhold til nabofolkene. 

Comanche-sproget er et af numic-sprogene, der hører til den uto-aztekiske sprogfamilie. Nogle gange klassificeres comanchesproget som del af shoshonisk. I dag er der kun 1% af comanche, der stadig taler deres sprog.

Hvert år i juli samles comanche-folk fra de amerikanske stater for at fejre sin kulturarv i Walters, Oklahoma, ved den årlige Comanche Hjemkomst pow-wow. Comanche Nation Festival afholdes hvert september.  
Stammeafdelingen Comanche Little Ponies afholder to store dansebegivenheder om året i maj og hvert nytår. 

I 2002 anlagde stammen Comanche Nation College, et videregående stamme-uddannelsesinstitut, med to-årig uddannelsesforløb i Lawton.

Noter 

Oprindelige amerikanere i USA
Nordamerika
Cry Baby

Cry Baby er en amerikansk musical komedie fra 1990 og er instrueret af John Waters.

Medvirkende 
 Johnny Depp som Wade 'Cry-Baby' Walker
 Amy Locane som Allison Vernon-Williams
 Susan Tyrrell som Ramona Rickettes
 Ricki Lake som Pepper Walker
 Iggy Pop som Belvedere Rickettes
 Polly Bergen som Fru Vernon-Williams
 Traci Lords som Wanda Woodward
 Darren E. Burrows som Milton Hackett
 Kim McGuire som Hatchet-Face
 Stephen Mailer som Baldwin

Eksterne henvisninger 
 

Amerikanske film fra 1990
Musicalfilm fra USA
Komediefilm fra USA
Caroline Cossey

Caroline "Tula" Cossey (født 31. august 1954 i Brooke, England) er en engelsk fotomodel og transkønnet kvinde. Hun har været med i James Bond filmen For Your Eyes Only og var den første transkønnede kvindelige model i Playboy.

Hun blev født med sygdommen Klinefelters syndrom og blev opdraget som en dreng i hendes barndom, og blev derefter kaldt Barry Kenneth Cossey, men efter at være blevet mobbet på grund af sit udseende i barndommen, begyndte hun som en syttenårig at leve som kvinde og begyndte sin hormonbehandling. Som tyve år gammel gennemgik hun den endelige kønsskifte.

Eksterne henvisninger 
 

Modeller fra England
Transkønnede
John Sevier

John Sevier (født 23. september 1745, død 24. september 1815) var en amerikansk soldat, nybygger og politiker og medgrundlægger af staten Tennessee. Han spillede en fremtrædende rolle, både militært og politisk, i perioden op til anerkendelsen af Tennessee som stat, og han blev valgt som statens første guvernør i 1796. Sevier fungerede som oberst i slaget ved Kings Mountain i 1780, og han var kommandant i militsen ved grænsen for koloniseringen i talrige kampe mod cherokee-folket i 1780'erne og 1790'erne.

Sevier kom til koloniseringsgrænsen i Tennesseedalen i 1770'erne, og i 1776 blev han valgt som en af fem dommere i Watauga-sammenslutningen og hjalp med forsvaret af Fort Watauga under et cherokee-overfald. Ved udbruddet af den amerikanske uafhængighedskrig blev han valgt til komiteen for sikkerhed i Watauga-sammenslutningens efterfølger, Washington District. Efter slaget ved Kings Mountain anførte han en kampagne, der ødelagde adskillige chickamauga-byer i det nordlige Georgia. I 1780'erne beklædte Sevier posten som den første og eneste guvernør for State of Franklin, et tidligt, fejlslagent forsøg på at oprette en stat for nybyggerne på vestsiden af Appalacherne. Han var brigadegeneral for militæret i Sydvestterritoriet i begyndelsen af 1790'erne.

Sevier sad i seks toårsperioder som Tennessees guvernør (1796-1801 og 1803-1809), hvor en forfatningsbegrænsning forhindrede en fjerde periode i begge tilfælde. Hans politiske karriere blev præget af en gradvis øget rivaliseren med den opkommende politiker Andrew Jackson; dette kulminerede næsten med en duel mellem de to i 1803. Efter sin sidste periode som guvernør blev Sevier i tre omgange valgt til medlem af Repræsentanternes Hus, hvor han sad fra 1811 til sin død i 1815.

Personer fra den amerikanske uafhængighedskrig
Guvernører i Tennessee
Leopold Clemens af Lothringen

Leopold Clemens Karl af Lothringen (født 25. april 1707 i Lunéville; død  4. juni 1723 i Lunéville) var arveprins af Hertugdømmet Lothringen fra 1711 til 1723.

Han var den tredje men ældste overlevende søn af den regerende hertug af Lothringen, Leopold 1. i hans ægteskab med Elisabeth Charlotte af Orléans, der tilhørte det franske kongehus, Huset Bourbon. Efter sin storebrors død i 1711 blev han arveprins. Han blev forlovet med sin kvartkusine, ærkehertuginde Maria Theresia af Østrig. Det var meningen, at han skulle besøge Wien for at møde ærkehertuginden i 1723, men han døde samme år af kopper 16 år gammel. I stedet giftede Maria Theresia sig i 1736 med Leopold Clemens' lillebror og efterfølger som arveprins, hertug Frans af Lothringen.

Se også 

Huset Lothringen
Arveprinser
Tronfølgere som aldrig tiltrådte
Personer fra Lunéville
Hopi

Hopi-folket er et oprindelig amerikansk folkeslag af sydvestlige pueblo-folkeslag, der i dag bor fortrinsvis på Hopi-reservatet i nordøstlige Arizona. De betragtes sammen med zuni-folket som efterkommere af den forhistoriske anasazikultur, der byggede større bygninger som Taos Pueblo og levede i grotteboliger i bjergene af New Mexico.

Hopi var siden 16. århundrede koloniseret som slaver og bekriget voldsomt af spanske erobrere. I 1680 fik hopi samlet sig til Pueblo-opstanden, hvor det lykkedes dem at dræbe cirka 600 spaniere og fordrive over 2000 af spanske bosættere. Spanske besættere vendte dog senere med fornyet styrke og koloniserede hele New Mexico.

Hopi er agerbrugere, især kendte for deres håndværk som pottemagere og boede i landsbyer, som af spanierne blev kaldt "pueblo". Hopi blev traditionelt bekriget af det mere aggressive navajo-folkeslag, som var hyrdefolk og tit kom i konflikt over landsbesiddelser.

I det 19. århundrede pressede den amerikanske regering hopierne til at flytte i reservatet i Arizona og gik derefter i gang med at nedbryde hopi-kultur. Dette foregik ved at den amerikanske hær kom og tvangsfjernede hopi-børn fra reservatet for at sende dem i engelske kostskoler, hvor de blev omvendt til hvid amerikansk kultur og kristendom. . Hopi-reservatet blev samtidig mindre og mindre, da amerikanske bosættere og regeringsforetagender overtog mere og mere af arealet, og i det 20. århundrede fratog præsident Theodore Roosevelt hopi-folket dele af deres reservat. Samtidig har navajo-folket flyttet mere og mere ind i hopi-reservatet, hvilket også gjorde territoriet mindre.
Først i 1960'erne har præsidents Nixons regering givet hopi-folket dele af deres territorie tilbage, og der blev underskrevet aftaler mellem hopi og navajo. Derudover underskrev den amerikanske regering minekontrakter med hopi-stammerne i 1961-1963, hvor hopi fik flere millioner dollars i bytte for at give regeringen og firmaer lov til at udvinde kul og andre råstoffer på deres territorie.

Traditionel hopi-religion og mytologi indbefatter blandt andet katchina-dukker, myre-mytologi og frugtbarhedsguden Kokopelli.

De mest kendte personer fra hopi i dag er Lewis Tewanima, en olympisk løber, der vandt sølvmedalje i OL 1912 i 10.000 meter løb, og dommer Diane Humetewa, føderal dommer for staten Arizona; hun var nævnt som mulig kandidat til sædet i USA's højesteret efter Scalias død i 2016, men præsident Donald Trump valgte i stedet Neil Gorsuch.

Referencer 

Oprindelige amerikanere i USA
Paulo Gazzaniga

Paulo Dino Gazzaniga (født 2. januar 1992 i Murphy) er en argentisk fodboldspiller, der spiller som målmand hos Premier League-klubben Tottenham.

Paulo Gazzaniga blev af klubbens fans kåret til Man Of The Match i sin debut for Tottenham.

Eksterne henvisninger 
 

Fodboldspillere fra Argentina
Fodboldspillere fra Gillingham F.C.
Fodboldspillere fra Southampton F.C.
Fodboldspillere fra Rayo Vallecano
Fodboldspillere fra Tottenham Hotspur F.C.
Sitting Down Here

"Sitting Down Here" er en sang af den norske singer-songwriter Lene Marlin. Den udkom på hendes debutalbum Playing My Game i 1999. Sangen er åbningsnummeret på albummet, og blev udgivet som hendes anden single den 27. september 1999. Den toppede som nummer 2 på den norske hitliste, som nummer 4 i både New Zealand og Finland samt nummer 5 på UK Singles Chart og Italien.

Spor 
Singlen blev udgivet i flere formater og lande.

CD single (1999)
"Sitting Down Here" 3:57
"The Way We Are" (live akustisk version)

CD single maxi (1999)
"Sitting Down Here" (original version) 
"Playing My Game" (akustisk version) 
"I Know" (2:23)

French CD single
"Sitting Down Here" (original version) 
"Sitting Down Here" (Tin Tin Out mix)

UK CD single maxi (2000)
"Sitting Down Here" (original version) 
"Sitting Down Here" (Tin Tin Out mix) 3:49
"Playing My Game" (akustisk version) 
Sitting Down Here (Video)

UK kassettebånd (2000)
"Sitting Down Here" (original version) 
"Sitting Down Here" (Tin Tin Out mix) 
"Playing My Game" (akustisk version)

Personel 
 
 
Vokal: Lene Marlin
Producere: Hans G, Jorn Dahl
Lydmix: Richard Lowe

Guitar: Bernt Rune Stray
Programmering: Jorn Dahl
Lydmix assisten: Dab Bierton

Hitlister

Referencer 

Sange fra Norge
Sange fra 1999
Lene Marlin
Skatteforvridningsfaktor

Skatteforvridningsfaktoren angiver størrelsesordenen af den samfundsøkonomiske forvridning, som opkrævningen af skatter typisk vurderes at medføre i form af ændret økonomisk adfærd. Eksempelvis kan en skat på arbejdsindkomst påvirke befolkningens arbejdsudbud, ligesom beskatning kan forandre folks forbrugsmønster, opsparingsadfærd mv. Skatteforvridningsfaktoren anvendes ofte i samfundsøkonomiske konsekvensberegninger (cost-benefit-analyser) som et element på omkostningssiden. Tanken er, at et offentligt finansieret projekt på grund af skattefinansieringen vil medføre et vist samfundsøkonomisk efficienstab, og dette bør medregnes i den samlede kalkule over, hvorvidt det er en god ide at gennemføre det pågældende tiltag. Tiltaget bør kun gennemføres, hvis den forventede gevinst overstiger både de direkte omkostninger og de afledte ekstra samfundsøkonomiske omkostninger, der kommer fra et mere forvridende skattesystem. Skatteforvridningsfaktoren er et forsøg på at angive størrelsen af de sidstnævnte. I Danmark fastsætter Finansministeriet størrelsen af den forvridningsfaktor, der anvendes i offentlige cost-benefit-analyser. P.t. er størrelsen lig med 1,1. Det betyder, at man regner med, at forvridningstabet som følge af skattefinansieringen udgør en ekstra omkostning på 10 procent af de direkte omkostninger, der er forbundet med et projekt.

Beregning af skatteforvridningstabets størrelse 

Størrelsen af den samfundsøkonomiske forvridning ved at opkræve et lidt større beløb i skat omtales på engelsk som marginal cost of public funds (MCPF) eller somme tider blot marginal cost of funds (MCF). Beregningen heraf har været og er fortsat genstand for en række økonomfaglige diskussioner. Der findes derfor også en række forskellige bud på, hvor stort skatteforvridningstabet er. Det danske finansministeriums værdi på 1,2 stammer fra publikationen "Vejledning i udarbejdelse af samfundsøkonomiske konsekvensvurderinger" fra november 1999 og er fastsat som et skøn "på baggrund af estimater af de marginale efficiensomkostninger ved moms og beskatning af arbejdskraft i Danmark, samt resultater fra forskellige internationale undersøgelser".

Bl.a. skatteøkonomisk forsker og tidligere vismand professor Claus Thustrup Kreiner har ved forskellige lejligheder udtrykt skepsis overfor den traditionelle tilgang til måling af skatteforvridningsfaktoren. Han har argumenteret for, at den almindelige tilgang ikke i tilstrækkelig grad tager højde for de fordelingsmæssige hensyn, som er baggrunden for, at man normalt vælger forvridende skatter til at finansiere offentlige udgifter, og at man derfor ofte vil overvurdere skatteforvridningsfaktorens størrelse. Den samme tankegang er tidligere blevet udtrykt af bl.a. den amerikanske økonom Louis Kaplow.

Se også 

Offentlig økonomi
Skat
Efficiens

Kilder

Eksterne henvisninger 

Finansministeriets vejledning i udarbejdelse af samfundsøkonomiske konsekvensvurderinger, november 1999 

Forvridningsfaktor
Mikroøkonomi
Castle Rising

Castle Rising er en landsby og civil parish i det engelske county Norfolk. Den er bedst kendt som byen, hvor Castle Rising Castle ligger. Landsbyen omkring 8 km nordøst for byen King's Lynn og 60 km vest for Norwich. Floden Babingley går nord for landsbyen, og adskiller Castle Rising fra den forladte landsby Babingley.

Castle Rising er nævnte i Snettishams del af Domesday book, hvor ejerskabet var delt mellem William de Warenne og biskoppen af Bayeux.

I 1332 trak Isabella af Frankrig sig tilbage til borgen Castle Rising efter et coup d'état af hendes søn Edward 3., der tog magten fra hende og Roger Mortimer, 1. jarl af March. Isabella døde her i august 1358.

Referencer

Eksterne henvisninger 

.
 Information from Genuki Norfolk on Castle Rising.

Norfolk
Byer i England
Trekløftalant

Trekløftalant (Inula conyzae) er en vildstaude med en opret vækst. Planten tilhører de kurvblomstrede, men er kendelig på, at kurvene mangler de ydre tungeblomster, og den har i stedet oprette og mere eller mindre trekløvede randkroner. Kurvsvøbbladene har desuden udadbøjede eller tilbagekrummede spidser.

Arten findes i det meste af Eurpoa. Nordgrænsen for dens udbredelse går gennem Danmark hvor den kun findes på få lokaliteter. Den er kategoriseret som næsten truet på den danske rødliste 2019.

Kendetegn 
Trekløftalant er en to- eller flerårig, urteagtig plante med en opret vækst. Skuddene er tynde og rødlige med bløde, filtagtige hår. Bladene er spredt stillede og ægformede til lancetformede med en grovtakket bladrand. Oversiden er græsgrøn med tydeligt forsænkede bladribber, mens undersiden er lysegrøn og hvidfiltet. Blomstringen foregår i juli-august, hvor man finder de endestillede blomster samlet i smalle, oprette kurve, som igen er samlet i en løs top. De enkelte blomster er alle rørformede (egentlige randkroner mangler) og brungule. Frøene er nødder med en kort fnok.

Rodsystemet består af en tyk, lodret rodstok, som er forlænget i en dybtgående pælerod med mange siderødder.

Trekløftalant når en højde på 100 cm og en bredde på ca. 25 cm.

Hjemsted 
Trekløftalant hører hjemme på tørre, lysåbne områder med en kalkrig jordbund. Derfor findes den på overdrev, kystskrænter og i skovbryn og lysninger. Planten er på sin nordgrænse i Danmark, hvor den kun findes i Molslandet, ved Horsens og den nordlige del af Storebæltsregionen. Ved landsbyen Vellinge i det sydvestlige Skåne, findes en lav skråning. Her er jorden veldrænet, kystnær og kalkrig, og her vokser arten sammen med bl.a. Agerpadderok, Agertidsel, Almindelig kvik, Draphavre, Enggedeskæg, Følfod, Horsetidsel, Hvas randfrø, Lodden dueurt, Rød svingel, Rørgræs og Stortoppet hvene

Galleri

Kuriosa 
Arten er udset til at være underlagt Aarhus Kommunes særlige beskyttelse, idet den nemlig findes "i den nordligste del af kommunen".

Noter

Eksterne henvisninger 
 Trekløft-alant - Inula conyzae på arter.dk

Kurvblomst-familien
Gule blomster
Tørketålende planter
Kalkbundsplanter
Puli Khumri

Puli Kumri er en by i det nordøstlige Afghanistan. Byen er hovedstad i provinsen Baghlan.

Byer i Afghanistan
Gadsden (Alabama)

Gadsden er en by i den nordøstlige del af staten Alabama i USA. Byen er den største by i og administrivt sæde for det amerikanske county Etowah County. Den har et indbyggertal på  indbyggere.

Referencer

Ekstern henvisning 

 

Byer i Alabama